Σαλάτα με σταφύλι και νιώτικο κεφαλοτύρι
Διαφορετική, πλούσια, γιορτινή σαλάτα που μπορούμε επίσης να σερβίρουμε ως ελαφρύ γεύμα.
1 γαλλική σαλάτα, χοντροκομμένη, 1 μάτσο γλιστρίδα, χοντροκομμένη, 2 σικορέ, χοντροκομμένα, 2 φλιτζάνια σταφύλια της αρεσκείας μας, κομμένα στη μέση, 3 φρέσκα κρεμμυδάκια, ψιλοκομμένα, 20 γρ. ωμά φιστίκια Αιγίνης (ψίχα), χοντροκομμένα, 80 γρ. νιώτικο (ή άλλο) κεφαλοτύρι ή γραβιέρα, σε λεπτές φέτες με το πίλερ, 30 γρ. λεπτές φέτες λούζα ή προσούτο (σε παντοπωλεία και ντελικατέσεν), αλάτι, φρεσκοτριμμένο πιπέρι, 1/2 φλιτζάνι σταφύλια χτυπημένα στον πολυκόφτη για λίγα δευτερόλεπτα μέχρι να ψιλοκοπούν, 2 κουτ. σούπας δυόσμος, ψιλοκομμένος, 1 κουτ. σούπας μουστάρδα πικάντικη, 30 ml χυμός λεμονιού, 60 ml ελαιόλαδο, 1 μικρή πιπερίτσα τσίλι ή 1/4 κουτ. γλυκού πιπέρι καγιέν
Για τη σαλάτα με σταφύλι και νιώτικο κεφαλοτύρι, ανακατεύουμε τις πρασινάδες, το σικορέ, τα σταφύλια, το κρεμμυδάκι και αλατοπίπερο.Ανακατεύουμε όλα τα υλικά για το ντρέσινγκ και περιχύνουμε τη σαλάτα.Ρίχνουμε από πάνω τα φιστίκια, το τυρί και το αλλαντικό και σερβίρουμε με σουσαμένια κριτσίνια.
Λαχανικά,Σταφύλι,Τυρί